Document ID: /roh_data/filtered/fineweb-2-filterrobots_roh.jsonl.gz/33592

Il primminister britannic Boris Johnson era s'infectà avant bun 10 dis cun il coronavirus. La dumengia saira haja el stuì ir en l'ospital sin cussegliaziun da ses medi. Uss è il politicher da 55 onns sin la staziun intensiva e ses stadi da sanadad saja pegiurà, quai ha confermà in pledader da la regenza. Il minister dal cabinett Michel Gove ha ditg il mardi che Johnson na dovri betg agid da respirar, el saja tar sasez.
Dominic Raab surpiglia
Il primminister haja dumandà il minister per fatgs da l'exteriur, Dominic Raab da substituir el, là nua che quai saja necessari. Cunquai ch'i na dat nagin substitut fix per il primminister britannic, decida quel sez, tgi che surprenda sias incumbensas.